Георги Щерев
Изстрадани чувства

chitanka.info

Нощта погреба всичко между нас —

и пътища, и чувства, и мечти.

Завръщам се без тебе в късен час,

когато тъй дълбоко в мен си ти.

Самичък съм и тъй ми е студено,

вървя през сняг с изчезнали следи.

Сърцето ми от мъка уморено

е легнало безпомощно в гърди.

Тръгнах си без тебе, но защо ли

един и същ въпрос във мен гори?

Душата ми не спира да се моли:

тръгни към мен и в мене пак се спри.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.